સરકારી સેવાઓ, માહિતીની આપ-લે, સંદેશા વ્યવહારની આપ-લે, સરકાર અને નાગરિકો(જીટુસી) વચ્ચેની, સરકાર અને બિઝનેસ(જીટુબી) વચ્ચેની અલગ પ્રણાલી અને સેવાઓનો સમન્વય કરવો તેમજ બેંક, ઓફિસપ્રક્રિયા અને સરકારના સમગ્ર માળખામાં પરસ્પર માહિતીની આપ-લે અને સંવાદ સ્થાપવા માટે ઈ-ગવર્નન્સનો ઉપયોગ થાય છે. ઈ-ગવર્નન્સ મારફતે નાગરિકોને સાનુકૂળ, અસરકારક અને પારદર્શક રીતે સરકારી સેવાઓ ઉપલબ્ધ કરાશે. સરકારી કર્મચારીઓને ટેક્નોલોજી અને આઈસીટી અંગે તાલીમ આપવામાં આવી રહી છે. ટેક્નોલોજી આધારીત વહીવટીતંત્ર દ્વારા તેમને વધુ ઝડપી જવાબી કાર્યવાહી માટે તૈયાર કરવાનો છે.